Хайнрих Хайне
Измъчваха люде безброй…

Превод от немски: Димитър Стоевски, 1947

chitanka.info

Измъчваха люде безброй

сърцето ми клето всегда,

едните със свойта любов,

а други със свойта вражда.

Отравяха хляба ми те,

отравяха мойта вода,

едните със свойта любов,

а други със свойта вражда.

Но таз, от която познах

безмерна печал и беда,

не срещна ме тя със любов,

не срещна ме даже с вражда.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.